ועדת החוקה, חוק ומשפט, כנסת 16, פרוטוקול מספר 132, 2004-01-07 09:00

מיכאל איתן: אני חושב שלמפלגה יש זכות מלאה להשית תשלומים כאלה על המשתתפים באירועים החריגים האלה.

מיכאל איתן: זאת לא חובה של חבר, הוא לא חייב להתמודד, זאת זכות וזאת הוצאה למפלגה.

מיכאל איתן: המפלגה יכולה לומר שהמתמודדים יכסו את הוצאותיהם.

מיכאל איתן: הבעיה שלנו כרגע היא בעיקר בבחירות הגדולות.

מיכאל איתן: אדם רוצה להתמודד לראשות מפלגה, אם אנחנו נקטין את הסכום אז יהיו כל מיני תמהונים בלי סוף שיבואו.

מיכאל איתן: יש לי רעיון שיוציא אותנו מכל הענין הזה.

מיכאל איתן: אנחנו יכולים לקבוע רק שזה לא יחשב כתרומה, בלי שום דבר מעבר.

מיכאל איתן: אנחנו קובעים בהנחה שזה תשלום תמורת ההתמודדויות האלה, שסך הכל הכסף שנאסף לא כיסה את ההוצאות וכל אחד יקבע מה שהוא רוצה ואנחנו בכלל לא מתייחסים לזה.

מיכאל איתן: עכשיו אנחנו מושכים את זה לכיוונים שהחוק בכלל לא התכוון אליהם.

מיכאל איתן: אני התמודדתי בבחירות, אני לא יכול לשלם למפלגה לכסות את ההוצאות, אני מוציא כסף על פרסום וכל מיני דברים, על זה מותר לי, אי שיוויון בעליל משום שהמתמודדים האחרים לא יכלו לגייס כמוני 300 אלף שקל, זה לא שיוויון.

מיכאל איתן: זה שאני צריך לשלם מתוך ה- 300 אלף שקל 10,000 שקל, או זה ששרון או נתניהו, דרך אגב הבחירות לפריימריז, לראשות הרשימה, מליון ש"ח זה סכום קטן מדי, אף אחד לא עומד בזה וכולם עושים עבירות על החוק.

מיכאל איתן: מליון שקל, כשאדם צריך להתמודד מול 300 אלף איש, מליון שקל זה נמוך מדי.

מיכאל איתן: זה כסף שהם מביאים מהבית, אנחנו לא מממנים אותם.

מיכאל איתן: צריכים לחשוב על להעלות את הסכום הזה.

סיגל קוגוט: הסיכום הוא 10,000 שקל מקסימום, 10,000 שקל לכל בחירות פנימיות, לא לכל שנה, לכל מערכת.

סיגל קוגוט: בהגדרת מועמד ירד מועמד למוסד ממוסדות המפלגה, ישאר רק מועמד לראשות המפלגה או לדברים החיצוניים, שר, חבר כנסת, ראש ממשלה, מועצת עיר ו/או ראש עיר.

סיגל קוגוט: אני אבהיר בנוסח שלא יהיה פה מעבר של כספים, זה יהיה רק כיסוי הוצאות ושאי אפשר להשתמש בזה לדברים אחרים.